**Joona Saarelainen** (s. 4. huhtikuuta 2006 Mikkeli) on suomalainen jääkiekkoilija, joka edustaa SM-liigajoukkue KalPaa. Hän on pelipaikaltaan keskushyökkääjä, mutta Saarelainen osaa pelata myös laidassa. Hän pelaa pääasiassa seuran U20-joukkueessa, jonka varakapteenina Saarelainen toimii. Joona Saarelaisella on myös pikkuveli Vili Saarelainen, joka pelaa jukureiden u16 joukkueessa.

Ura
---

### Seuraura

Saarelainen on Jukurien kasvatti. Hän voitti kaudella 2020–2021 seuran U16-joukkueen sisäisen maali-, syöttö- ja pistepörssin (26 maalia, 17 syöttö- ja 43 tehopistettä).

Joulukuussa 2022 Saarelainen siirtyi kevääseen 2025 asti ulottuvalla SM-liigasopimuksella KalPaan. Hän pelasi loppukauden pääasiassa seuran U20-joukkueessa, jossa Saarelainen aloitti myös kauden 2023–2024, jolloin hän nousi KalPan varakapteeniksi. Saarelainen debytoi KalPan SM-liigajoukkueessa virallisessa ottelussa vain 17-vuotiaana Spengler Cupin avausottelussa tapaninpäivänä 26. joulukuuta 2023 sveitsiläistä HC Ambrì-Piottaa vastaan. Hänet merkittiin joukkueen kolmosketjun oikeaan laitaan Oliver Kapasen ja Benjamin Korhosen viereen. Ottelu jäi Saarelaiselle turnauksen ainoaksi. SM-liigadebyyttinsä hän teki 21. helmikuuta 2024 vieraissa JYPiä vastaan. Saarelainen merkittiin KalPan kolmosketjun vasempaan laitaan Benjamin Korhosen ja Elias Koposen viereen. Hän sai ottelussa jääaikaa 9.11 minuuttia ja Saarelaiselle merkittiin teholukema –1.

### Maajoukkueura

Saarelainen pelasi alle 18-vuotiaiden Hlinka Gretzky Cupissa vuosina 2022 ja 2023, joista ensimmäinen turnaus päättyi pronssiin. Jälkimmäisessä turnauksessa hän toimi Suomen kapteenina. Saarelainen pelasi myös World U-17 Hockey Challengessa vuonna 2022, jolloin hän voitti pronssia. Yhteensä Saarelainen on pelannut 40 poikien maaottelua. Hän toiminut myös Suomen alle 16-vuotiaiden maajoukkueen varakapteenina.
Kaudella 2023-2024 Saarelainen on ollut vakiokasvo Suomen U18-maajoukkueessa, ja hän on myös toiminut U18-maajoukkueen kapteenina.

Saarelainen valittiin Pohjola-leirin parhaaksi pelaajaksi ja tähdistökentälliseen vuonna 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Jukurit | U20-SM | 2 | 2 | 2 | 4 | 0 | – | – | – | – | – |
| 2022–2023 | Jukurit | U20-SM | 11 | 0 | 3 | 3 | 4 | – | – | – | – | – |
|  | KalPa | U20-SM | 14 | 0 | 5 | 5 | 2 | 3 | 0 | 0 | 0 | 0 |
| 2 kautta | yhteensä | U20-SM | 27 | 2 | 10 | 12 | 6 | 3 | 0 | 0 | 0 | 0 |

Lähteet
-------

* Joona Saarelainen Eurohockey-sivustolla (englanniksi)
* Joona Saarelainen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Joona Saarelainen *Elite Prospects*. Everysport Media Group AB.  (englanniksi)
2. ↑  Elite Prospects - Jukurit U16 *eliteprospects.com*. Everysport Media Group AB. Viitattu 27.12.2023. (englanniksi)
3. ↑  Huippulupaus Joona Saarelainen KalPaan! *kalpa.fi*.  12.12.2022. KalPa Hockey Oy. Viitattu 27.12.2023.
4. ↑  Raportti: KalPalle tappio Spengler Cupin avauksessa *kalpa.fi*.  27.12.2023. KalPa Hockey Oy. Viitattu 27.12.2023.
5. ↑  KalPa Kuopio vs. HC Ambrì-Piotta *spenglercup.ch*.  26.12.2023. Hockey Club Davos AG. Viitattu 27.12.2023. (englanniksi)
6. ↑  JYP - Kalpa, 21.2.2024 *liiga.fi*.  21.2.2024. Jääkiekon SM-liiga Oy. Viitattu 21.2.2024.
7. ↑  JYP - Kalpa, 21.2.2024 *liiga.fi*.  21.2.2024. Jääkiekon SM-liiga Oy. Viitattu 21.2.2024.

KalPa – SM-liiga
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
12 Saarelainen |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
30 Koppinen |
30 Marttinen |
31 Kerkola |
32 Jatkola |
34 Immonen |
39 Hutsko |
40 Lekkas |
42 K. Kapanen |
46 Sorvali |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Pulkkanen  

Valmentajat Karjalainen – Tervonen – Hentunen – Kauhanen – Kaartinen – Sacklin